PTG ร่วง 4% โบรกฯชี้เทคนิคขาลง เสี่ยงหลุดแนวรับ 8.85 บาท
PTG ร่วง 4% โบรกฯชี้เทคนิคขาลง เสี่ยงหลุดแนวรับ 8.85 บาท ล่าสุด ณ เวลา 11.11 น. อยู่ที่ 8.90 บาท ลบ 0.40 บาท หรือ 4.30% สูงสุดที่ 9.40 บาท ต่ำสุดที่ 8.80 บาท ด้วยมูลค่าซื้อขาย 115.33 ล้านบาท
14 ธ.ค. 2561

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 11.11 น. อยู่ที่ 8.90 บาท ลบ 0.40 บาท หรือ 4.30% สูงสุดที่ 9.40 บาท ต่ำสุดที่ 8.80 บาท ด้วยมูลค่าซื้อขาย 115.33 ล้านบาท

ทั้งนี้ บล.เอเซีย พลัส ระบุในบทวิเคราะห์ว่า PTG ภาพระยะสั้นราย 60 นาที เกิดสัญญาณ Bearish Divergence จาก MACD ซึ่งสัญญาณดังกล่าวมักเป็นสัญญาณเตือนถึงการเปลี่ยนแนวโน้มเป็นขาลงหรือการปรับฐาน ซึ่งหากหลุดแนวรับ 9.25 บาท จะเป็นการเปิดความเสี่ยง ให้ราคาอ่อนตัวลงทดสอบแนวรับถัดไป
ประกอบกับ MACD ที่ตัดลง Signal Line สะท้อนโมเมนตัมเชิงลบ ส่วน Stochastic ส่งสัญญาณเชิงลบจาก %K ที่ตัดลง %D จึงคาดว่าหากหลุดแนวรับข้างต้นอาจเกิดแรงขายออกมากดดันราคาได้ ทั้งนี้ ประเมินแนวรับถัดไปไว้ที่ 8.85 บาท (Low วันที่ 8 พ.ย. 61)